Joey Beltram

Joey Beltram (s. 6. marraskuuta 1971 Queens, New York)http://www.allmusic.com/artist/p169113 on yhdysvaltalainen dj ja musiikkituottaja, joka työskentelee pääasiassa elektronisen tanssimusiikin parissa. Hän on vaikuttanut erityisesti belgialaiseen ja yleensä eurooppalaiseen klubi- ja ravekulttuuriin 1990-luvun alussa. Hänen tuotantoaan on julkaistu muun muassa NovaMute-, R & S -, Tresor- ja Warp-levymerkeillä. Dj-työhönsä hän sanoo saaneensa vaikutteita newyorkilaiselta Tony Humphriesilta.http://icbirmingham.icnetwork.co.uk/wow/clubs/arcgive/2007/08/22/joey- beltram-50002-19672192/ Beltramin ja Mundo Muziquen yhteistyössä Second Phase -nimellä tekemä "Mentasm"-kappale on toiminut innoittajana monille elektronisen tanssimusiikin tuottajille. Sitä pidetään yleisesti ensimmäisenä äänitteenä, jossa käytetään niin sanottua "Hoover-saundia", syntetisaattorilla luotua, jossain määrin imurin ääneltä kuulostavaa äänikuviota.http://www.dallasobserver.com/2006-10-26/music/the-beatdown/ "Hooveria" käyttävistä kappaleista ehkä tunnetuin on alankomaalaisen Human Resourcen "Dominator" (1991), jota Beltram itsekin on uudelleenmiksannut. == Elämänvaiheita == Italialais-meksikolaista sukujuurta oleva Beltram varttui New Yorkin Queensissa. Lapsena hän teki muun muassa graffiteja. Dj-työt hän sanoo aloittaneensa harrastusmielessä noin vuonna 1983.http://www.fantazia.org.uk/DJs/djjoeybeltram.htm Aluksi hän soitti lähinnä diskoa, elektroa ja hip hopia. Vuosikymmenen puolivälissä hän kiinnostui Chicagon housesta ja alkoi myöhemmin itsekin tuottaa musiikkia. Ensimmäiset äänitteensä hän teki newyorkilaisille levymerkeille, kuten Nu Groovelle, ja levytti pian myös tunnetulle chicagolaiselle Trax Records -merkille ja teknopioneeri Derrick Mayn Transmatille. Belgialainen R&S-levymerkki; kiinnostui Beltramista, ja hän lähti Belgian Gentiin vuonna 1989. Hän teki vuosikymmenen vaihteessa todennäköisesti tunnetuimmat tuotoksensa, "Energy Flashin" ja "Mentasmin", joista tuli suosittuja ravepiireissä. Vuonna 1993 Beltram levytti muun muassa The Calibre -ep:n Warp Recordsille. Seuraavana vuonna ilmestyi Aonox-niminen albumi. Vuosikymmenen puolivälissä Beltram teki ensimmäiset tuotoksensa tunnetulle saksalaiselle Tresor-merkille: muun muassa äänitteet Game Form, Instant ja Metro sekä albumin Places. Vuonna 1999 hän perusti oman levymerkin nimeltään STX, jolle on levyttänyt oman nimensä lisäksi myös pseudonyymillä JB3. 2000-luvulla Beltram on tehnyt muun muassa The Rising Sun -albumin ja Tokiossa dj-keikalla äänitetyn livealbumin tai -miksauksen Live & Womb, jotka kummatkin julkaistiin Tresorilla. Tuoretta tuotantoa hänen omalla levymerkillään puolestaan edustaa vuoden 2007 Orch7-single. == Valikoitu diskografia == === Albumit === * Aonox (1994) * Places (1995) * Close Grind (1996) * The Rising Sun (2004) === EP:t === * The Caliber EP (1994) * Code 6 (2006) === Singlet === * Energy Flash (1990) * Mentasm (1991) * Game Form (1995) * Instant (1996) * Metro (1996) * Ball Park (1998) * Arena (1999) * Orch7 (2007) === Kokoelmat === * Classics (1996) === Livealbumit tai -miksaukset === * Live & Womb (2005) === Uudelleenmiksaukset toisten kappaleista === * Breath of Life (Erasure) * Charly (The Prodigy) * Chime (Orbital) * Dominator (Human Resource) * Move my Body (Altern 8) * Rough Sex (Lords of Acid) * Take Control of the Party (B.G. The Prince of Rap) * Trigger Inside (Therapy?) * We Are Phuture (Phuture) == Lähteet == == Aiheesta muualla == * * Joey Beltram Discogs-sivustolla Luokka:Yhdysvaltalaiset DJ:t Luokka:Yhdysvaltalaiset elektronisen musiikin artistit Luokka:Vuonna 1971 syntyneet Luokka:Elävät henkilöt